3 Mehleng ea Jesu, baeta-pele ba bolumeli ba ne ba e-na le maikutlo a fosahetseng ka ho tsejoa le ho ratoa. Jesu o ile a eletsa balateli ba hae a re: “Hlokomelang bangoli ba lakatsang ho tsamaea ba apere liaparo tse telele tsa ka holimo ’me ba rata litumeliso limmarakeng le litulo tse ka pele ka lisynagogeng le libaka tse hlaheletseng ka ho fetisisa lijong tsa shoalane. . . . Ba tla amohela kahlolo e boima haholo.” (Luka 20:46, 47) Ho fapana le bona, Jesu o ile a babatsa mohlolohali ea ileng a fana ka monehelo o monyenyane le hoja mohlomong a sa ka a bonoa ke batho. (Luka 21:1-4) Ho hlakile hore tsela eo Jesu a neng a ikutloa ka eona ka ho tsejoa le ho ratoa, e ne e fapane le ea batho ba bang. Sehlooho sena se tla re thusa ho bona lintho ka tsela eo Jehova a li bonang ka eona.